เดือนที่แล้วแฟนเป็นประจำเดือนในวันที่1 พย แล้วผมได้มีเพศสัมพันธ์แบบไม่ได้ใส่ถุงยางกับแฟนแต่ว่าได้สอดใส่แค่แปปเดียวมากๆและไม่เสร็จไม่ทีการหลั่งอะไรออกมา เพราะเห็นเลือดเลยเอาออกก่อนแล้วอีกวันก็มีประจำเดือนมาปกติ แต่พอมาตอนนี้แฟนยังไม่มีประจำเดือนมาประมาน6วัน แต่มีตกขาว อยากทราบว่าจะท้องได้ไหมครับ หรือว่าเป็นเพราะอะไรถึงทำให้ประจำเดือนมาช้า ปกติประจำเดือนจะมาทุกวันที่29
สวัสดีค่ะ หากมีการสอดใส่อวัยวะเพศเข้าสู่ช่องคลอด แต่ไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ นอกจากนี้ หากได้มีประจำเดือนมาแล้ว โดยมาในช่วงวันที่ที่ควรจะมา และมานาน 2-7 วัน ก็แสดงว่าไม่ได้มีการตั้งครรภ์เกิดขึ้นค่ะ และหากหลังจากนั้น ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ